CELEX: 32013R0444
Language: et
Date: 2013-05-07 00:00:00
Title: Komisjoni rakendusmäärus (EL) nr 444/2013, 7. mai 2013 , teatavate kaupade klassifitseerimise kohta kombineeritud nomenklatuuris

15.5.2013   
            
            
               ET
            
            
               Euroopa Liidu Teataja
            
            
               L 130/19
            
         KOMISJONI RAKENDUSMÄÄRUS (EL) nr 444/2013,
   7. mai 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode on kollane või kollakaspruun pulber, mille koostis (massiprotsentides) on järgmine:
                  
                              valgud
                           
                           
                              62,5
                           
                        
                              tärklis/glükoos
                           
                           
                              7
                           
                        
                              niiskus
                           
                           
                              9
                           
                        
                              toorkiud
                           
                           
                              3,9
                           
                        
                              toorrasv
                           
                           
                              1,1
                           
                        
                              toortuhk
                           
                           
                              6
                           
                        Toode on pärast õli ekstraheerimist saadud rasvatustatud sojaubadest, mida on täiendavalt ekstraheeritud vee ja etanooliga, et eraldada lahustuvad süsivesikud ja mineraalid.
                  Toode on inimtoiduks kõlbmatu, seda kasutatakse loomasöödana.
               
               
                  2309 90 31
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 23 märkusega 1 ning CN-koodide 2309, 2309 90 ja 2309 90 31 sõnastusega.
                  Toode ei ole sojaubade ekstraheerimisel otseselt saadud jääk, vaid on valgukontsentraat. Seetõttu ei või toodet klassifitseerida rubriiki 2304.
                  Toote saamiseks töödeldakse rasvatustatud sojaubasid nõnda, et need kaotavad lähtematerjalile iseloomulikud põhiomadused (vt grupi 23 märkus 1 ja HSSM, rubriik 2309).
                  Toode on inimtoiduks kõlbmatu ja ette nähtud üksnes loomasöödaks. Seega tuleb toode klassifitseerida muu loomasöödana kasutatava valmistisena CN-koodi 2309 90 31 alla.